1976R1526 — DA — 01.07.1976 — 000.001

Dette dokument er et dokumentationsredskab, og institutionerne påtager sig intet ansvar herfor

Berigtiget ved:

▼B

RÅDETS FORORDNING (EØF) Nr. 1526/76

af 24. juni 1976

om indførsel af klid og andre restprodukter fra sigtning, formaling og anden bearbejdning af visse kornarter med oprindelse i Marokko

RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 43 og 113, under henvisning til forslag fra Kommissionen, under henvisning til udtalelse fra Europa-Parlamentet ( 1 ), og ud fra følgende betragtninger: ud fra følgende betragtninger: Det europæiske økonomiske Fællesskab har den 27. april 1975 undertegnet samarbejdsaftalen samt interimsaftalen ( 2 ) med kongeriget Marokko med henblik på foregribende anvendelse af visse af samarbejdsaftalens bestemmelser; i artikel 23 i samarbejdsaftalen og artikel 16 i interimsaftalen fastsættes, at på betingelse af at Marokko anvender en særlig afgift ved udførsel af klid og andre restprodukter fra sigtning, formaling og anden bearbejdning af andre kornarter end majs og ris, henhørende under pos. 23.02 A II i den fælles toldtarif, vil importafgiftens variable element blive nedsat med et beløb, der svarer til 60 % af gennemsnittet af det variable element af afgiften for de pågældende produkter i de tre måneder forud for den måned, hvor et sådant beløb fastsættes, og det faste element skal ikke opkræves; en sådan særlig afgift ved udførsel skal overvæltes på prisen ved indførsel af disse produkter til Fællesskabet; for at sikre disse ordningers korrekte anvendelse bør der vedtages forholdsregler, der kræver, at importøren ved indførsel af klid og andre restprodukter fremlægger bevis for, at den særlige afgift ved udførsel er blevet opkrævet af kongeriget Marokko; i medfør af aftalen i form af brevveksling om artikel 23 i samarbejdsaftalen og artikel 16 i interimsaftalen mellem Det europæiske økonomiske Fællesskab og kongeriget Marokko vedrørende indførsel til Fællesskabet af klid med oprindelse i Marokko ( 3 ) skal der vedtages gennemførelsesbestemmelser for, at disse ordninger kan iværksættes — UDSTEDT FØLGENDE FORORDNING:

Artikel 1

Det variable element af afgiften ved indførsel til Fællesskabet af klid og andre restprodukter fra sigtning, formaling og anden bearbejdning af andre kornarter end majs og ris, henhørende under pos. 23.02 A II i den fælles toldtarif og med oprindelse i Marokko, beregnes i overensstemmelse med artikel 2 i Rådets forordning (EØF) nr. 2744/75 af 29. oktober 1975 om regler for indførsel og udførsel af produkter forarbejdet på basis af korn og ris ( 4 ), med fradrag af et beløb, der svarer til 60 % af gennemsnittet af det variable element af afgiften for det pågældende produkt i de tre måneder forud for den måned, hvor et sådant beløb fastsættes.

Artikel 2

Artikel 1 finder anvendelse på alle indførsler, for hvilke importøren kan fremlægge bevis for, at den særlige afgift ved udførsel er blevet opkrævet af Marokko i overensstemmelse med artikel 23 i samarbejdsaftalen eller med artikel 16 i interimsaftalen.

Artikel 3

Gennemførelsesbestemmelserne for anvendelsen af denne forordning, særlig med henblik på fastsættelsen af beløbet, hvormed afgiften skal nedsættes, vedtages efter fremgangsmåden i artikel 26 i ►C1 forordning (EØF) nr. 2227/75. ◄

Artikel 4

Der må ikke opkræves noget fast element af den afgift, der gælder ved indførsel til Fællesskabet af klid og andre restprodukter fra sigtning, formaling og anden bearbejdning af andre kornarter end majs og ris, henhørende under pos. 23.02 A II i den fælles toldtarif og med oprindelse i Marokko.

Artikel 5

Denne forordning træder i kraft på dagen for ikrafttrædelsen af aftalen i form af en brevveksling om artikel 23 i samarbejdsaftalen og artikel 16 i interimsaftalen mellem Det europæiske økonomiske Fællesskab og kongeriget Marokko vedrørende indførsel til Fællesskabet af klid med oprindelse i Marokko.

Denne forordning er bindende i alle enkeltheder og gælder umiddelbart i hver medlemsstat.

( 1 ) Udtalelse afgivet den 18. 6. 1976 (endnu ikke offentliggjort i EFT).

( 2 ) EFT nr. L 141 af 28. 5. 1976, s. 98.

( 3 ) Se side 54 i denne Tidende.

( 4 ) EFT nr. L 281 af 1. 11. 1975, s. 65.